22. Ansættelse af direktør for Børn og Kultur (Åben)
Tidl. politisk behandling
Forventet sagsgang
ØK, BY 
Lovgrundlag
SAGENS INDHOLD
Byrådet skal i denne sag tage stilling til ansættelse af ny direktør for Børn og Kultur 
med virkning fra 1. august 2024. 
Byrådet godkendte 30. januar 2024, at stillingen som direktør for Børn og Kultur skulle opslås eksternt, og 
at der i processen skulle medvirke et eksternt konsulentfirma, som skulle deltage i ansættelsessamtalerne, 
stå for test samt indhente referencer på de kandidater, der går videre til anden samtalerunde. 
Konsulentfirmaet Mercuri Urval har medvirket ved rekrutteringen.
Byrådet nedsatte samtidigt et ansættelsesudvalg bestående af borgmesteren, et medlem af 
Økonomiudvalget, formændene for henholdsvis Børne- og Skoleudvalget og Kultur- og Fritidsudvalget, 
kommunaldirektøren, 
direktøren 
for 
Job 
og 
Økonomi, 
to 
chefrepræsentanter 
og 
to 
medarbejderrepræsentanter fra Børn og Kultur. Stillingsopslag og vedlagte job- og personprofil er godkendt 
af ansættelsesudvalget, og stillingen har været annonceret på Mercuri Urvals hjemmeside, [adresse] 
Kommunes hjemmeside, DK Nyt, samt diverse jobportaler.   
Der kom 22 ansøgninger til stillingen, hvoraf fem kandidater blev inviteret til første samtale 11. juni 2024. I 
forlængelse heraf er der gennemført forskellige test hos Mercuri Urval og en samtale med 
kommunaldirektøren for de to kandidater, der blev udvalgt til 2. samtale. Anden samtalerunde var 20. juni 
2024. 
VURDERING
[adresse] indstilling vil blive forelagt for Økonomiudvalget på et ekstraordinært møde 25. juni 
2024 og efterfølgende for Byrådet samme dag.
ØKONOMI
Byrådet besluttede 30. januar 2024 at give en tillægsbevilling til rekrutteringen på 200.000 kr. finansieret af 
kassen. De samlede udgifter forventes at udgøre ca. 145.000 kr. Det overskydende beløb håndteres i 
forbindelse med 2. budgetopfølgning 2024. 
Byrådet bemyndigede kommunaldirektøren til at forhandle ansættelsesvilkår for den nye direktør for Børn 
og Kultur. Ansættelsesvilkårene vil være de samme som for de øvrige direktører i [adresse].
INDSTILLING
Kommunaldirektøren indstiller til Byrådet:
1.
At ansættelsesudvalgets indstilling godkendes. 
BESLUTNING
[adresse]: EMN-2024-00350
Dok-ID: 3738789
Sagsbehandler: jmh
Byråd
25. juni 2024  19:00
Økonomiudvalget, 25. juni 2024:
Fraværende: Connie Danielsen
Ansættelsesudvalgets indstilling blev sendt til Økonomiudvalget forud for mødet og vedhæftes sagen. 
Økonomiudvalget indstiller, at Vagn Søndergaard ansættes som ny direktør for Børn og Kultur med 
tiltrædelse 1. august 2024.
Byrådet, 25. juni 2024:
Fraværende: Connie Danielsen, Gustav Christiansen
Byrådet godkendte Økonomiudvalgets indstilling om at ansætte Vagn Søndergaard som ny direktør for 
Børn og Kultur med tiltrædelse 1. august 2024.     
Bilag

[adresse] indstilling (3738938)
